
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 677 


21 Αυγούστου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των ορίων αιγιαλού και δημιουργία ζώνης 
παραλίας στην περιοχή Ακρωτηρίου Κότσικα Δή¬ 


μου Βαθέος Ν. Σάμου. 1 

Κήρυξη αναδασωτέας έκτασης 4,00 στρεμμάτων, στη 
θέση «Κάστρα» Οικ. Σερβίων Δήμου Σερβίων Ν. Κο¬ 
ζάνης . 2 


ΑΠΟΦΑΣΕΙ Σ 

Αριθ. 1063313/4746/Β0010 (1) 

Καθορισμός των ορίων αιγιαλού και δημιουργία ζώνης 
παραλίας στην περιοχή Ακρωτηρίου Κότσικα Δήμου 
Βαθέος Ν. Σάμου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών-υψομετρικών διαγραμ¬ 
μάτων από ιδιώτες μηχανικούς κλπ.». 

4. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας». 

6. Την υπ’ αριθ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19παρ. 5 του Ν.Δ. 2344/95, 
του άρθρου 52 παρ. 6 του Ν. 2218/1994, του άρθρου 4 
παρ. 7 του Ν. 2240/94, δυνάμει των οποίων αρμοδιότητες 


του Υπουργείου Οικονομικών που είχαν μεταβιβαστεί σε 
Νομάρχες ανήκουν στον Περ/κό Δ/ντή, σε συνδυασμό με 
αυτές του άρθρου 14παρ. 2του Ν. 2399/96, με τις οποίες 
προβλέπεται η κατάργηση των θέσεων των Περιφερεια¬ 
κών Δ/ντών, οι αρμοδιότητες πλέοντου οποίου περιήλθαν 
στον Γενικό Γραμματέατης Περιφέρειας και ασκούνται α¬ 
πό τον Αναπληρωτή Περιφερειακό Δ/ντή. 

8. Την υπ’ αριθμ. 1039386/441/Α0006/21.4.2000 (ΦΕΚ 
571 τ. Β’/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

9. Τις διατάξεις του τέταρτου εδαφίου της παραγράφου 
2 του άρθρου 1 και της παρ. 6 του ιδίου άρθρου του 
Ν.2503/97 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/τ.Α’), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά α¬ 
ποτελούν από 1/9/1997, Υπηρεσίες του Υπουργείου Οικο¬ 
νομικών. 

10. Την υπ’ αριθμ. 1043053/483/Α0006/9.5.2000 (ΦΕΚ 
622Β/10.5.00) του Υπουργού Οικονομικών «περί μεταβί¬ 
βασης αρμοδιοτήτων του Υφυπουργού Οικονομικών 
στους Γ ενικό Γ ραμματέα, Γ ενικούς Διευθυντές κ.λ.π. του 
Υπουργείου Οικονομικών». 

11. Την από 12.2.2001 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού ορίων 
αιγιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στην περιοχή Ακρωτήριο 
Κότσικας Δήμου Βάθεος επισπεύδοντος Γενικού Επιτε¬ 
λείου Ναυτικού. 

12. Το από έτος 2001 τοπογραφικό - υψομετρικό διά¬ 
γραμμα, κλίμακας 1:500 αποτελούμενο από μια (1) πινα¬ 
κίδα που συντάχθηκε από τον Νικόλαο Ζαφείρη και το ο¬ 
ποίο ελέγχθηκε ως προς την ακρίβεια της αποτύπωσης α¬ 
πό τον Ιωάννη Συρίγο Μηχανικό Προϊστάμενο της Τ. Υ.Δ. Κ. 
Σάμου την 12.2.2001 και θεωρήθηκε την ίδια ημερομηνία, 
όπως ορίζουν οι διατάξεις του άρθρου 20 του Ν. 719/77, 
και συνοδεύει την έκθεση της προαναφερόμενης Επιτρο¬ 
πής. 

13. Το με αριθμό Φ.544.5/378/01/15.5.2001 έγγραφο 
του ΓΕΝ με το οποίο συμφωνεί με τα καθορισθέντα από 
την Επιτροπή όρια, αποφασίζουμε: 

Επικυρώνουμε την από 12.2.2001 έκθεση της κατά το 
άρθρο 100 του Π.Δ. 284/88 αρμοδίας Επιτροπής περί χά¬ 
ραξης των ορίων αιγιαλού και δημιουργία ζώνης παρα¬ 
λίας στη θέση Ακρωτήριο Κότσικας Δήμου Βαθέος Νομ. 
Σάμου, καθώς επίσης και το από έτος 2001 σχετικό με τη 
χάραξη, τοπογραφικό - υψομετρικό διάγραμμα, κλίμακας 
1:500 σε μια (1) πινακίδα που συντάχθηκε από τον Νικό¬ 
λαο Ζαφείρη και το οποίο ελέγχθηκε ως προς την ακρί¬ 
βεια της αποτύπωσης από τον Ιωάννη Συρίγο Μηχανικό 
Προϊστάμενο της Τ.Υ.Δ.Κ. Σάμου την 12.2.2001 και θεω¬ 
ρήθηκε την ίδια ημερομηνία, όπως ορίζουν οι διατάξεις 
του άρθρου 20 του Ν. 719/77. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχόμενη πολυγω¬ 
νική γραμμή με στοιχεία Α1 έως Α27 της οποίας οι κορυ¬ 
φές εξασφαλίζονται με συντεταγμένες του Κρατικού Δι¬ 
κτύου. 

Την οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Π1 έως Π27 με σταθερή 
απόσταση 10 μ., από την οριογραμμή του αιγιαλού της ο¬ 
ποίας ομοίως οι κορυφές εξασφαλίζονται με συντεταγμέ¬ 
νες του Κρατικού δικτύου. 

Αποφαίνεται ότι δεν υφίσταται παλαιός αιγιαλός και ότι 
υπάρχουν κτίσματα εντός της ζώνης παραλίας. 

Ο καθορισμός της οριογραμμής του αιγιαλού γίνεται 
για πρώτη φορά στην περιοχή αυτή και δεν έχει καθορι- 
σθεί στο παρελθόν οριογραμμή αιγιαλού. 

Η παρούσα απόφαση μαζί με την έκθεση της Επιροπής 
και το τοπογραφικό διάγραμμα να δημοσιευτούν στην Ε¬ 
φημερίδα της Κυβερνήσεως. 

Αθήνα, 16 Ιουλίου 2001 

Με εντολή Υπουργού 
Ο Γενικός Διευθυντής Περιουσίας 
και Εθνικών Κληροδοτημάτων 
ΣΠΥΡΟΣ I. ΣΤΑΘΗΣ 


ΕΚΘΕΣΗ 

Επιτροπής Καθορισμού Ορίων του Αιγιαλού και Παρα¬ 
λίας και θέσεων Αμμοληψίας 

Για τον πρώτο καθορισμό των ορίων του αιγιαλού και 
παραλίας στη θέση Ακρωτήριο ΚότσικαΔήμου Βαθέως Ν. 
Σάμου 

Σάμος την 12.2.2001 οι υπογεγραμμένοι: 

1. Αναστάσιος Καλτεριμτζής Προϊστάμενος Κτηματικής 
Υπηρεσίας Σάμου ως Πρόεδρος, 

2. Ιωάννης Συρίγος Προϊστάμενος της Τ.Υ.Δ.Κ. Σάμου. 

3. Στυλιανός Παρτσάρας Λιμενάρχης Σάμου, ως μέλη, 


αποτελούντεςτην Επιτροπή Καθορισμού Ορίων Αιγιαλού 
και Παραλίας και θέσεων Αμμοληψίας του άρθρου 100 
του Π.Δ. 284/1988, όπως ορίσθηκαν με την 
1117/20.4.2000 απόφαση Προϊσταμένου οικ. επιθ/σης 
Βορείου Αιγαίου αφού συνήλθαμε ύστερα από πρόσκλη¬ 
ση του Προέδρου της, μεταβήκαμε στην παραπάνω πε¬ 
ριοχή για επιτόπια εξέταση και έχοντας υπόψη: 

1. Το έγγραφο 778/8.2.2001 της Δ/νσης Τεχνικών Υπη¬ 
ρεσιών Νομαρχιακής Αυτ/σης Σάμου με το οποίο ζητείται 
ο καθορισμός των ορίων του αιγιαλού και παραλίας στην 
παραπάνω περιοχή. 

2. Το συνταχθέντοπογραφικό και υψομετρικό διάγραμ¬ 
μα σε μια πινακίδα υπό κλίμακα 1:500 με ημερομηνία Ια¬ 
νουάριος 2001 από τον Νικόλαο Ζαφείρη τοπογράφο μη¬ 
χανικό και ελεγμένο κατά το δυνατόν για την ορθή αποτύ¬ 
πωσή του, απότον μηχανικό του Δημοσίου Ιωάννη Συρίγο 
με βαθμό Α/ΠΕ και θεωρημένο από τη ΤΥΔΚ Σάμου την 
12.2.2001 σύμφωνα με το άρθρο 20 του Ν. 719/1977. 

3. Τις διατάξεις του Αν. Νόμου 2344/1940, «περί αιγια- 
λού και παραλίας», όπωςτροποποιήθηκαν και ισχύουν και 
με την εφαρμογή αυτών υπάρχουσα Δικαστηριακή και Δι¬ 
οικητική Νομολογία. 

4. Την σχηματισθείσα αντίληψη, από την επιτόπια εξέ¬ 
ταση, του πλάτους την βρέχόμενης ζώνης της ξηράς και 
των λοιπών συνθηκών που τελεί αυτή, όπως η μορφολο¬ 
γία της περιοχής, κατάσταση ακτής, κατάσταση θαλάσσι¬ 
ου χώρου, παλίρροια και θαλάσσια ρεύματα και τις επι¬ 
κρατούσες καιρικές συνθήκες, πνέοντες άνεμοι κλπ. 

5. Όλα τα λοιπά στοιχεία που επεριήλθαν στην κατοχή 
μας, όπως παλαιό διαγράμματα και φωτογραφίες, αερο¬ 
φωτογραφίες της ΓΥΣ, τίτλοι ιδιοκτησίας των ομόρων ι¬ 
διοκτησιών, μαρτυρικές καταθέσεις ηλικιωμένων προσώ¬ 
πων και από τη συσχέτιση αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 
μέτρων επειδή δεν εξυπηρετούνται οι σκοποί του άρθρου 
7τουΑ.Ν. 2344/1940. 

Καθορίζει 

Επάνω στο υποβληθέν τοπογραφικό και υψομετρικό 
διάγραμμα: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α. 1 έωςΑ. 27 ε¬ 
ξασφαλίζονται από τα Κρατικό Δίκτυο Συντεταγμένων. 

Β. Την οριογραμμή της παραλίας με συνεχή κίτρινη πο¬ 
λυγωνική γραμμή, της οποίας οι κορυφές Π1 έως Π27 ε¬ 
ξασφαλίζονται επίσης από το Κρατικό δίκτυο Συντεταγ¬ 
μένων. 

Αποφαίνεται ότι δεν υφίσταται παλαιός αιγιαλός και ότι 
στη ζώνη παραλίας υπάρχουν κτίσματα. 

ΠΙΝΑΚΑΣ ΣΥΝΤΕΤΑΓΜΕΝΩΝ ΚΟΡΥΦΩΝ ΑΙΓΙΑΛΟΥ & ΠΑΡΑΛΙΑΣ 

Η Επιτροπή 

Ο Πρόεδρος Τα Μέλη 

ΑΝΑΣΤ. ΚΑΛΤΕΡΙΜΤΖΗΣ ΙΩΑΝΝΗΣ ΣΥΡΙΓΟΣ 

Αριθ. 855 (2) 

Κήρυξη αναδασωτέας έκτασης 4,00 στρεμμάτων, στη θέ¬ 
ση «Κάστρα» Οικ. Σερβίων Δήμου Σερβίων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπ’ όψη: 

1. Τις διατάξεις για Διοικητική Αποκέντρωση. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας των δα¬ 
σών κ.τ.λ.». 

4. Τις διαταγές του Υπ. Γεωργίας. 

5. Την αρ. 26 ΔΑΚ - 2977/12.7.2001 πρόταση του Δα¬ 
σαρχείου Κοζάνης περί κηρύξεως αναδασωτέας, της α- 
ναφερόμενης στο θέμα έκτασης. 

6. Τις διατάξεις του Ν. 2503/30.5.97 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις». 

7. Την αρ. Α.Π. 3045/10.7.98 απόφαση Περιφέρειας 
Δυτ. Μακεδονίας για «Παροχή εξουσιοδότησης στο Γ ενι¬ 
κό Δ/ντή της Περιφέρειας», αποφασίζουμε: 

Κηρύσουμε αναδασωτέα, με σκοπό την προστασία για 


την επαναδημιουργία της δασικής βλάστησης που κατα¬ 
στράφηκε από πυρκαγιά που έγινε στις 5.6.2001 τη δημό¬ 
σια δασική έκταση, εμβαδού τεσσάρων (4,00) στρ. που 
βρίσκεται στη θέση «Κάστρα» Οικ. Σερβίων Δήμιου Σερ¬ 
βίων Νομού Κοζάνης, προσδιορίζεται από τα στοιχεία Α, 
Β, Γ, Δ, Ε, Ζ. Η, Θ, I, Κ, Λ, Μ, Α και έχει όρια: 

Ανατολικά: Δημόσια Δασική έκταση και χαράδρα. 

Δυτικά: Δημόσια Δασική έκταση και χαράδρα. 

Βόρεια: Αναδασώσεις Τραχείας* Πεύκης και Κυπαρίσ- 
σου. 

Νότια: Χαράδρα. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος τής απόφασης αυτής, προβλέ- 
πεται η φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το Ν. 998/79. 

Κοζάνη, 23 Ιουλίου 2001 

Με εντολή Γ εν. Γ ραμ. Περιφέρειας 
Ο Γενικός Δ/ντής Περιφέρειας Δυτ. Μακεδονίας 
ΧΡΗΣΤΟΣ ΝΑΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















